AGF og Randers FC mødes torsdag den 12. marts klokken 18.00 i den udsatte Superliga-kamp.

Græstæppet på Ceres Park var ikke til fodbold, da forårspremieren mellem AGF og Randers FC skulle have været afviklet søndag eftermiddag, så kampen blev udsat på ubestemt tid.

Nu har de to klubber og Divisionsforeningen fundet en dato til kampen, og valget er faldet på torsdag den 12. marts klokken 18.00.

Dermed bliver kampprogrammet en smule tæt for de to mandskaber i den uge.

AGF spiller mandagskamp den 9. marts og spiller igen tre dage efter, den udsatte kamp er programsat til.

Randers FC spiller den 8. marts og den 15. marts, så kronjyderne får altså også en smule travlt i den uge.

Støt Randers FC og støt vores sponsorer.